
	Paskaidrojuma raksta sadaļa
	Norādāmā informācija 

	1. Mērķis un nepieciešamības pamatojums 
	Saskaņā ar Pašvaldību likuma 44. panta otro daļu dome var izdot saistošos noteikumus, lai nodrošinātu pašvaldības autonomo funkciju un brīvprātīgo iniciatīvu izpildi, ievērojot likumos vai Ministru kabineta noteikumos paredzēto funkciju izpildes kārtību.
Bērnu tiesību aizsardzības likuma 26. panta pirmajā daļā noteikts, ka pašvaldība atbalsta ģimeni, it īpaši daudzbērnu ģimeni, un sniedz tai palīdzību.
2026. gada 25. februārī Jelgavas novada dome pieņēma saistošos noteikumus Nr. 4 "Grozījumi Jelgavas novada pašvaldības 2023. gada 28. decembra saistošajos noteikumos Nr. 20 "Par Jelgavas novada pašvaldības brīvprātīgās iniciatīvas pabalstiem"" (turpmāk – Grozījumi). Ar Grozījumiem tika palielināts pašvaldības bērna piedzimšanas pabalsta apmērs un ieviests vienāda apmēra bērna piedzimšanas pabalsts neatkarīgi no ģimenē esošo bērnu skaita. Vienlaikus, ievērojot tiesiskās paļāvības principu un nepieļaujot personu tiesiskā stāvokļa pasliktināšanu, Grozījumu 2.2. apakšpunktā tika noteikts pārejas periods līdz 2026. gada 1. novembrim. 
Pašlaik ir izstrādāti un apstiprināšanai tiek virzīti jauni grozījumi minētajos saistošajos noteikumos, kas paredz no 2027. gada 1. janvāra palielināt bērna piedzimšanas pabalsta apmēru, kā arī pilnveidot pārejas regulējumu, nosakot ģimenēm labvēlīgākus nosacījumus pārejai uz vienāda apmēra bērna piedzimšanas pabalstu neatkarīgi no ģimenē esošo bērnu skaita.
Lai nodrošinātu tiesiskā regulējuma pēctecību un līdz jaunā regulējuma spēkā stāšanās dienai saglabātu personām labvēlīgākus pārejas nosacījumus, ir nepieciešams pagarināt Grozījumu 2.2. apakšpunktā noteikto pārejas periodu līdz 2027. gada 1. janvārim.


	2. Fiskālā ietekme uz pašvaldības budžetu 
	
Prognozēts, ka 2026.gadā šim mērķim papildus nepieciešami ne vairāk kā 3000 EUR.


	3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci 
	Saistošie noteikumi pozitīvi ietekmēs Pašvaldības iedzīvotāju ģimenes.
Saistošajiem noteikumiem nav tiešas ietekmes uz vidi, uzņēmējdarbības vidi un konkurenci.

	4. Ietekme uz administratīvajām procedūrām un to izmaksām 
	Izpildot saistošos noteikumus, netiek ieviestas jaunas administratīvās procedūras Papildu izdevumi saistošo noteikumu izpildes nodrošināšanai nav paredzēti.
Institūcija, kurā persona var vērsties jautājumos par saistošo noteikumu piemērošanu, ir Jelgavas novada Sociālo lietu pārvalde.


	5. Ietekme uz pašvaldības funkcijām un cilvēkresursiem 
	Saistošo noteikumu izpildei nav nepieciešams veidot jaunas pašvaldības institūcijas, darba vietas vai paplašināt esošo institūciju kompetenci. 

	6. Informācija par izpildes nodrošināšanu 
	Saistošo noteikumu izpildi nodrošina Jelgavas novada Sociālo lietu pārvalde sadarbībā ar Jelgavas novada Centrālās pārvaldes Administratīvā departamenta Finanšu nodaļu.


	7. Prasību un izmaksu samērīgums pret ieguvumiem, ko sniedz mērķa sasniegšana 
	Saistošie noteikumi neizvirza pabalsta saņēmējiem papildu prasības, un to izpildes nodrošināšanai nav nepieciešami papildu Pašvaldības resursi, tādēļ saistošo noteikumu izpildes regulējums ir atbilstošs iecerētā mērķa - sniegt lielāku atbalstu Pašvaldības administratīvās teritorijas iedzīvotājiem - sasniegšanai. Pašvaldības izraudzītie līdzekļi ir leģitīmi, un rīcība ir atbilstoša augstāka juridiskā spēka normatīvajiem aktiem.

	8. Izstrādes gaitā veiktās konsultācijas ar privātpersonām un institūcijām 
	Tika veiktas konsultācijas ar procesa administrēšanā iesaistītajām pusēm.
Atbilstoši Pašvaldību likuma 46. panta trešajai daļai, lai informētu sabiedrību par saistošo noteikumu projektu un dotu iespēju izteikt viedokli, saistošo noteikumu projekts tika publicēts Jelgavas novada pašvaldības tīmekļvietnē www.jelgavasnovads.lv. Viedokļa izteikšanas termiņš noteikts divas nedēļas no publicēšanas dienas. Laiks viedokļa izteikšanai bija noteikts no 2026. gada ….augusta līdz 2026. gada …augustam.
Publicēšanas laikā par saistošo noteikumu projektu tika saņemts šāds iedzīvotāja viedoklis ….. 

